
CULTAIC  AN  TSAIGHDEIR. 
AN  ROIMH  RADH. 

S     mar     bhlosgadh     bho     dhùdaich     do 
t-saighdear  Ghaidhealach  briatha 

iomchiiidh  air  a  labhairt  le  dùrachd  a 
cànain  aosda  a  shìnnsir;  agus  ma's  as  a 
leabhar  naomh  e,  èisdear  ris  le  iirram  i 
mò.  Togaidh  e  au  cridhe,  ath-chuiridh 
neart  'sa  ghàirdean  agus  mosglaidh  e  aign 
gu    ard-euchdan     annsan     a     thàinig     bh 

athraichean  ìeis  am  b'annsa  an  t-saorsa    seach   sòg 

an  àm  na  sìthe. 

'San  leabhran  so  foillsichear  do  kichd-labhairt  n 
Gàidhlig  roinn  glioirid  dheagh-aithnichte  à  leabha 
na  beatha,  a  tha  gu  h-àraidh  freagarrach  do  chor  a 
t-saighdeir  a  bhios  am  muigh  air  blàr  a'  chogaid 
mu  choinnimh  nàmhaid.  Chaidh  na  roinn 
thaghadh  's  a  chur  an  eagar  le  sùil  gu  'm  biodh  ai 
gach  latha  'sa  mhìos  a  chuibhreann  fèin,  agus  gu'i 
biodh  anns  gach  cuibhrinn  na  dhùisgeadh  ar 
broilleach  diiine  thrèin  sùrd  agus  sòlas  air  fead^ 
an  latha  d'am  buin  i. 

Tha  cheana  aig  na  saighdearan  d'an  dual  aii  teang 
Shasunnach  leabhrain  coltach  ris  an  fhear  so,  'na; 
cànain  fèin;  agus  cha  cheart  gu'm  biodh  luchd  n 
Gàidhlig  air  dheireadh  orrasan  'sa  chùis;  oir  is  toig; 
leo  an  teanga  mhilis  fèin  aig  gach  àm,  ach  g 
h-àraidh  nuair  is  meadhon  i  air  beatliachad! 
spioradail  d'an  anamaibh. 

Is  e  ar  dùrachd  gu'm  bi  an  leabhran  so  'n 
bheannachd  do  na  saighdearan  Gaidhealach,  agu 
gu  'n  naisg  e  an  cridheachan  do  thir  an  gràidh  agu 
do'n  Dia  d'an  seirbhisich  iad  le  ceanglaichea: 
teann  nach  lasaich  a  choidhche. 


CUL-TAIC_AN  TSAIQHDEIR. 
Urnuigh  an  Tighearna. 


Ar  n-Athair  a  ta  air  nèamh,  gu'n  naomhaichear 
t'  ainm,  thigeadh  do  rìoghachd;  deanar  do  thoil  air 
an  talamh  mar  a  nithear  air  nèamh ;  tabhair  dhuinn 
an  diugh  ar  n-aran  lathail :  maith  dhuinn  ar  fiachan 
amhuil  mar  a  mhaitheas  sinne  d'  ar  luchd-fiachan; 
agus  na  leig  am  buaireadh  sinn;  ach  saor  sinn  o'n 
olc.  oir  is  leatsa  an  rìoghachd  agus  an  cumhachd 
agus  a'  ghlòir  gu  sìorruidh.    Amen. 


Cha'n  eil  ann  ach  an  aon  chuid  duitse  cuideachadh 
le  mòran,  no  leo-san  a  ta  gun  neart.  Cuidich  leinne, 
a  Thighearna  ar  Dia;  oir  asadsa  earbaidh  sinn  agus 
ann  ad  ainm-sa  thèid  sinn  an  aghaidh  na  mòr- 
chuideachd  so :  a  Thighearna,  is  tusa  ar  Dia;  na 
buadhaicheadh  duine  a'd  aghaidh.    II.  Eachd.  xiv.  2. 

An  ceud  lai 
SAIQHDEARAN 


^9^. 


\X^' 


S>^' 


Gu  ma  fada  beò  an  rìgh.     I.  Sam.  x.  24. 
Thugaibh   uiTam   do   na   h-uile  dhaoine.     I.    Pea( 
ii.  17. 

Gràdhaichibh  na  bràithrean.     1.   Pead  ii.   17. 
Biodh  eagal  Dè  oirbh.    Thugaibh  urram  do  'n  rìgh 
T.  Phead  ii.  17. 

Tha  Dia  fein  'na  cheannard  oirnn.  II.  Eachd.  xiii 
12. 

An  Dia  sin  d'  am  buin  mi,  agus  d'  am  bheil  mi  a 
deanamh  seirbhis.     Gniomh.  xxvii.  23. 

As  m'  eugmhais-sa  cha  'n  urrainn  sibh  aon  ni  i 
dheanamh.     Eòin  xv.  5, 

Is  urrainn  mi  na  h-uile  nithean  a  dheanamh  tr 
Chrìosd,  a  neartaicheas  mi.     Philip,  iv.  13. 

A  mhàin,  bi-sa  làidir  agus  ro  mnisneachail  a  chun 
eu'n  toir  thu  an  aire  gu'n  dean  thu  a  rèir  an  lagh; 
uile.  Na  tionndaidh  uaith  dh'  ionnsaigh  na  làimh 
deise  no  dh'  ionnsaigh  na  làimhe  clUhe.  Nach  d 
àithn  mise  dhuit?  Bi  làidir  agus  ro-mhisneachail 
na  bi  fo  eagal :  asrus  na  biodh  faitcheas  ort;  Oir  th 
'n  Tighearna  do  Dhia  leat  anns  gach  ionad  d'  an  tèi< 
thu.     los.  i.  7-9. 

Roghnaichibh  an  diugh  cò  d'  an  dean  sibh  seirbhis 
Ach  air  mo  shon-?a,  agus  air  son  mo  thighe  ni  sinn 
iieirbhi.s  do  'n  Tii:hearna.     los.  xxiv.  15. 


An  dara  latha. 
GAIRM  AN  T-SAIGHDEIR. 


An  ti  a  tliig  a'm  ionnsaigh,  cha  tilg  mi  air  chor 
'sam  bith  am  mach  e.    Eòin  vi.  37. 

Fuiling  thusa,  uime  sin,  cruaidh-chàs  mar  dheagh 
shaighdear  losa  Crìosd.      II.  Tim.  ii.  13. 

Ciia  dean  neach  'sam  bith  a  leanas  an  cogadh  e  fèin 
a  ribeadh  ann  an  gnothuichibh  na  beatha  so :  chum 
gu'n  toilich  e  an  tì  a  thagli  e  gu  bhi  'na  sliaighdear. 
II.  Tim.  ii.  4. 

Ma  dh'  aidicheas  sinn  ar  peacaidhean,  tha  esan 
fìrinneach  agus  ceart,  •  chum  ar  peacaidnean  a 
mhaitheadh  dhuinn  agus  ar  glanadh  o  gach  uile  neo- 
fhìreantachd.    I.  Eòin   i.  9. 

Is  fìor  an  ràdh  so,  agus  is  airidli  e  air  gach  aon 
chor  air  gabhail  ris,  gu'n-  d'thàinig  losa  Crìosd  do  'n 
t-saoghal  a  thèarnadh  pheacach,  d'am  mise  an  ceud 
fhear.    I.  Tim.  i.    15. 

Glanaidh  fuil  losa  Crìosd  a  mhic  sinn  o  gach  uile 
pheacadh.    I.  Eòin  i.  7. 

Is  ann  le  gràs  a  tha  sibh  air  bhur  tèarnadh,  tre 
chreidimh;  agus  sin  clia'n  ann  uaibh  fèin;  is  e 
tìodhlac  Dhè  e.     Eph.  ii.  8. 

Oir  is  e  tuarasdal  a'  pheacaidh  am  bàs;  Ach  is  e 
saor-thìodhlac  Dhè  a'  bheatha  mhaireannach  tre 
losa  Crìosd  ar  Tighearna.    Rom.  vi.  23. 

Thubhairt  seirbhisich  an  rìgh  ris  an  rìgh,  A  rèir 
gach  ni  is  àill  le  m'  thighearna  an  rìgh,  feuch  ni  do 
sheirbhisich.     11.  Sam.  xv.  15. 


An  treas  latha. 
EIDEADH  AN  T-5AIQHDEIR. 


Chuir  e  orm  èididh  na  slàinte;  chòmhdaich  e  mi  le 
trusgan  na  fìreantachd.    Isa.  Ixi.  10. 

Thug  thu  bratach  dhoibh-san  d'an  eagal  thu,  gu  bhi 
air  a  togail  suas     air  sgàth  na  fìrinn.     Salm.  Ix.  4. 

Bheir  eagal  duine  ribe  leis;  ach  ce  b'e  dh'  earbas 
as  an  Tighearna,  bithidb  e  tèaruinte.    Gna.  xxix.  25. 

Cha  nàr  leam-sa  soisgeul  Chrìosd;  oir  :s  e  cumhachd 
Dhe  e  chum  slàinte  do  gach  neach  a  chrei'deas,  do  'n 
ludhach  air  tùs,  agus  mar  an  ceudna  do  'n  Ghreug- 
ach.    Rom.  i.  16. 

Ce  b'  e  dh'  aidicheas  mise  am  fianuis  dhaoine, 
aidichidh  mise  esan  mar  an  ceudna  am  fianuis  m' 
Athar  a  tha  air  nèamh.    Mat.  x.  32. 

Cha'n  eil  nàire  orm;  oir  tha  fhios  agam  co  ann  a 
chreid  mi,  agus  is  dearbh  lcam  gu'm  bheil  esan 
comasach  air  an  ni  sin  a  dh'  earb  mi  ris  a  choimhead 
fa  chomhair  an  latha  sin.    II.  Tim.  i.  12. 

Ma  dh'  aidicheas  tu  le  d'  bheul  an  Tighearna  losa, 
aeus  ma  chreideas  tu  ann  ad  chridhe  gu'n  do  thog 
Dia  0  na  mairbh  e,  gu'n  saorar  thu.    Rom.  x.  9. 


An  ceathramh  latha. 
AN  SAIGHDEAR  '5A  CHAMP. 


Leudaich  ionad  do  phàilliuin,  agus  sgaoileadh  iad 
am  mach  brata-còmhdaich  do  bhùthan;  na  caomhain, 
leig  am  fad  do  chùird,  agus  daingnich  do  phuist.  Isa. 
liv.  2. 

Tha  'n  Tighearna  do  Dhia  ag  imeachd  am  meadhon 
do  chaimp,  chum  do  shaoradh,  agus  a  chum  do 
nàimhdean  a  thoirt  thairis  romhad :  Uime  sin 
bithidh  do  champ  naomh,  chum  nach  faic  e  ni  'sam 
bith  neòglilan  annad,  agus  nach  pill  e  air  falbh  uait. 
Deut.  xxiii.  14. 

Campaichidh  aingeal  an  Tighearna  mu  'n  timcheall- 
san  d'  an  eagal  e,  agus  teasairgidh  e  iad.  Salm. 
xxxiv.  7. 

Chum  gu'n  deanadh  losa  an  sluagh  a  naomhachadh 
le  'fhuil  fèin,  dh'  fhuiling  e  mar  an  ceudna  an  taobh 
am  muigh  de  'n  gheata.  Air  an  aobhar  sin  rachamaid 
am  mach  d'  a  ionnsaigh-san  an  taobh  am  muigh  de  'n 
champ,  a'  giùlan  a  mhaslaidh-san.  Oir  an  so  cha'n 
eil  againn  baile  a  mhaireas,  ach  tha  sinn  ag  iarraidh 
aoin  a  tha  ri  teachd.    Eabh.  xiii.  12-14. 

Is  ann  mar  sin  a  ghràdhaich  Dia  an  saoghal,  gu'n 
d'  thug  e  a  aon-ghin  Mhic  fèin,  chum  is  ce  b'  e  neach 
a  chreideas  ann,  nach  sgriosar  e  ach  gu'm  bi  a' 
bheatha  shìorruidh  aige.    Eòin.  iii.  16. 


An  coig^eamh  latha. 
AN  SAIQHDEAR  RI  FAIRE. 


Deanaibh  faire,  seasaibh  gu  daingeann  'sa 
chreidimh,  bithibh  fearail,  bithibh  làidir.  I.  Cor. 
xvi.  13. 

Bithibh  stuama,  deanaibh  faire;  do  bhrìgh  gu'm 
bheil  bhur  nàmhaid,  an  diabhul,  mar  leòghann 
beucach  ag  imeachd  mu  'n  cuairt  a'  sireadh  cò  dh' 
fheudas  e  a  shlugadh  suas.    I.  Pead  v.  8. 

Deanaibh  faire  agus  ùrnuigh,  chum  nach  tuit  sibh 
am  buaireadh :  tha  gun  amharus  an  spiorad  togarach, 
ach  tha  an  fheòil  anfhann.    Mat.  xxvi.  41. 

An  tì  a  shaoileas  a  bhi  'na  sheasamh,  thugadh  e 
aire  nach  tuit  e.     I.  Cor.  x.  12. 

Cha  do  thachair  deuchainn  air  bith  ribh,  ach  ni  a 
tha  coitcheann  do  dhaoinibh;  ach  tha  Dia  dìleas, 
nach  leig  dhuibh  a  bhi  air  bhur  feuchainn  thar  bhur 
comas;  ach  a  ni  maille  ris  an  deuchainn  slighe  dol 
a?  mar  an  ceudna,  chum  gu'm  bi  sibh  comasach  air 
a  giùlan.     I.  Cor.  x.  13. 

Xa  nithean  a  tha  mi  ag  ràdh  ribhse,  tha  mi  ag  ràdh 
ris  na  h-uile  dhaoinibh,  Deanaibh  faire.  Marc.  xiii. 
87. 

Deanaibh  faire  air  an  aobhar  sin,  do  bhrìgh  nach 
aithne  dhuibh  an  là  no  an  uair  air  an  tig  Mac  an 
duine.     Mat.  xxv.   13. 

Cuir  a  Thighearna,  faire  air  mo  bheul;  glèidh  dorus 
mo  bhiiean.    Saim.  cxli.  3. 


An  seathamh  latha. 
M05QLADH  AN   T-SAIGHDEIR, 


Ma  bheir  a'  ghall-tromp  fuaim  neo-chinnteacn 
uaipe,  cò  a  dh'  ullaicheas  e  fèin  chum  a'  chatha? 
I.   Cor.  xiv.  8. 

Mosgail,  thusa  a  tha  'nad  chodal,  agus  èirich  o  na 
mairbh,  agus  bheir  Crìosd  solus  duit.     Eph.  v.  14. 

Annsan  bha  beatha,  agus  b'i  a*  bheatha  solus 
dhaoine.     Eòin.  i.  4. 

Is  mise  solus  an  t-saoghail :  an  tì  a  leanas  mise, 
cha  siubìiail  e  an  dorchadas,  ach  bithidli  solus  na 
beatha  aige.    Eòin.  viii.  12. 

Air  aon  ni  tha  fhios  agam,  air  dhomh  bhi  dall, 
gu'm  bheil  mi  nis  a'  faicinn.     Eòin.  ix.  25. 

Tha  cuid  mhòr  de  'n  oidhiche  air  dol  seachad,  tha 
an  là  am  fagus:  uime  sin  cuireamaid  dhinn  oibre  an 
dorchadais,  agus  cuireamaid  umainn  armachd  an 
t-soluis.    Rom.  xiii.   12. 

Is  mithich  dhuinn  a  nis  mosgladh  o  chodal;  oir  tha 
ar  slàinte  nis  na  's  faisge  na  an  uair  a  chreid  sinn. 
Rom.  xiii.  11. 

Dùisgibh  chum  fìreantachd,  agus  na  deanaibh 
peacadh,  oir  cha'n  eil  eòlas  air  Dia  aig  cuid:  chum 
bhur  nàire  tha  mi  a'  labhairt  so.     I.  Cor.  xv.  34. 


An  seachdamh  latha. 
AN  TRO/MBAID  DHEIREANNACH. 


Fhir  na  faire,  ciod  mu  'n  oidhche?  Thubhairt  am 
fear-faire,  Tha  a'  mhaduinn  a'  teachd  agus  fòs  an 
oidhche.     Isa.  xxi.  11-12. 

Sèidibh-se  an  trompaid  ann  an  Sion,  agus  èighibh 
caismeachd  catha  ann  am  shliabh  naomh-sa;  oir  tha 
là  an  Tighearna  a'  teachd,  oir  tha  e  am  fagus.  loel 
ii.  1.       " 

Cha  choidil  sinn  uile,  ach  caochlaidhear  sinn  uile, 
ann  an  tiota,  am  priobadh  na  sùla,  ri  guth  na  tromp- 
aid  deireannaich  (oir  sèididh  an  trompaid)  agus 
èiridh  na  mairbh  neo-thruailhdh,  agus  caochlaidhear 
sinne.     I.  Cor.  xv.  51-52. 

Oir  thig  an  Tighearna  fèin  a  nuas  o  neamh  le  àrd- 
iolach,  le  guth  an  àrd-aingil,  agus  le  trompaid  Dhè: 
agus  èiridh  na  mairbh  ann  an  Crìosd  air  tùs:  an 
dèidh  sin  sinne  a  bhitheas  beò  agus  a  dh'  fhàgar, 
togar  suas  sinn  maille  riù-san  anns  na  neulaibh,  an 
comhdhail  an  Tighearna  's  an  athar:  agus  mar  sin 
bithidh  sinn  gu  sìorruidh  maille  ris  an  Tighearna. 
I.  T«sal.  iv.  16-17. 

Feuch,  tha  mi  a'm  sheasamh  aig  an  dorus,  agus  a' 
bualadh :  ma  dh'  èisdeas  neach  'sam  bith  ri  m'  ghuth, 
agus  gu'm  fosgail  e  'n  dorus,  thig  mi  a  steach  d'  a 
ionnsaigh,  agus  gabhaidh  mi  mo  shuipeir  maille  ris, 
agus  esan  maille  rium-sa.     Taisb.  iii.  20. 


An  t-ochdamh   latha. 
BIADH  AN  T  SAIGHDEIR. 


Tabhair  dhuinn  an  diugh  ar  n-aran  lathail.  Mata. 
vi.  11. 

Is  beannaichte  an  dream  air  am  bheil  ocras  agus 
tart  na  còrach:  oir  sàsaichear  iad.    Mata.  v.  6. 

Co  aca  dh'  itheas  no  dh'  òlas  sibh,  no  ce  b'e  ni  a 
ni  sibh,  deanaibh  na  h-uile  nithean  chum  glòire  Dhè. 
I.  Cor.,  X.,  31. 

Thubhairt  losa  riù;  Is  mise  aran  na  beatha;  an  ti  a 
thig  do  m'  ionnsaigh-sa,  cha  bhi  ocras  gu  bràth  air. 
Eòin,  vi.,  35. 

Na  biodh  ro-chùram  oirbh  mu  thimcheall  bhur 
beatha,  ciod  a  dh'  itheas  no  dh'  òlas  sibh;  no  mu 
thimcheall  bhur  cuirp,  ciod  a  chuireas  sibh  umaibh. 
Nach  mò  a'bheatha  na  'm  biadli  agus  an  corp  na  'n 
t-eudach?      Mata,  vi.,  25. 

Ach  iairaibh  air  tùs  rioghachd  Dhè,  agus  fhìreant- 
achd-san,  agus  cuirear  na  nithean  so  uile  ribh. 
Mata,  vi.,  33. 

Uime  sin  air  dhuinn  biadh  agus  eudach  a  bhi 
a&rainn,  bitheamaid  toilichte  leò  sin.      I.  Tim.,  vi.,  8. 

Bha  mi  òg,  agus  a  nis  tha  mi  sean;  gidheadh  cha'n 
fhaca  mi  am  fìrean  air  a  thrèigsinn,  agus  a  shliochd 
as  iarraidh  arain.      Salm,  xxxvii.,  25. 


An  naodhamh  latha. 
DEOCH  AN  TSAIGHDEIR. 


Ho !  f?ach  neach  air  am  bheil  tart,  thigibhse  chum 
nan  uisgeachan;  agus  esan  aig  nach  eil  airgead, 
thigibh,  ceannaichibh  agus  ithibh;  seadh,  thigibh, 
ceannaichibh  gun  airgead  agus  gun  luach,  fìon  agus 
bainne.      Isa.  Iv.,  1. 

Ma  tha  tart  air  neach  'sam  bith,  thigeadh  e  a'm 
ionnsaigh-sa,  agus  òladh  e.      Eòin,  vii,,  37. 

Ce  b'e  neach  a  dh'  òlas  de  'n  uisge  so,  bithidh  tart  air 
a  rìs:  ach  ce  b'e  neach  ah'  òlas  de  *n  uisge  a  bheir 
mise  dba.  bithidh  e  'na  thobar  uisge  ann,  a'  sruthadh 
suas  chum  0.0.  beatha  maireannaich.     Eòin.  iv,  13-14. 

An  neach  air  am  bheil  tart,  thigeadh  e.  Agus  ce 
b'e  neach  leis  an  àill,  gabhadh  e  uisge  na  beatha  gu 
saor.      Taisb,  xxii.,  17. 

Na  h-amhairc  thusa  air  an  fhion  an  uair  a 
bhitheas  e  dearg,  an  uair  a  bheir  e  a  dhath  'sa 
chupan,  a  thèid  e  sios  dìreach.  Mu  dheireadh 
teumaidh  e  mar  nathair,  agus  mar  an  righ-nathair 
sàthaidh  e  a  ghath.    Gnàth-fhocail,  xxiii.,  31-32. 

Leasaichidh  mo  Dhia-sa  bhur  n-uireasbhuidh  uile 
a  rèir  a  shaibhris  ann  an  glòir,  tre  losa  Crìosd. 
PhiUpianaich,  iv.,  19. 


An  deicheamh  latha. 
BUILL  AIRM  AN  TSAIQHDEIR. 


Gach  aon  le  aon  làimh  anns  an  obair,  agus  leis  an 
làimh  eile  chum  e  gath.      Neh.,  iv„  17. 

Claidheamh  an  Spioraid,  ni  is  e  focal  Dhè.  Eph. 
vi..  17. 

Tha  focal  Dhe  beò  agus  cumhachdach,  agus  na  '3 
gèire  na  claidheamh  dà  fhaobhar  air  bith,  a  ruigh- 
eachd  eadhon  chum  eadar-sgaraidh  an  anama  agus 
an  spioraid.    Eabh.,  iv.,  12. 

Ar  n-airm-chogaidh  cha'n  eil  iad  feòlmhor,  ach 
cumhachdach  0  Dhia  chum  daingnichean  a  leagadh ; 
a'  tilgeadh  sios  reusonachaidh,  agus  gach  ni  àrd 
a  dh'  àrdaicheas  e  fèin  an  aghaidh  eòlais  Dhè,  agus  a' 
toirt  am  braighdeanas  gach  smuain  chum  ùmhlachd 
Chrìosd.       II.   Cor.  x.,  4-5. 

Sgrìobh  mi  do  bhur  n-ionnsaigh,  òganacha,  do 
bhrìgh  gu'm  bheil  sibh  làidir,  agus  gu  'm  bheii 
focal  Dhè  'na  chòmhnaidh  annaibh  agus  gu'n  d' 
thug  sibh  buaidh  air  an  droch-aon.      I.  Eòin.  ii.,  14. 

Cha  soirbhich  inneal  'sam  bith  a  dhealbhar  a'd 
aghaidh;  agus  dìtidh  tu  gach  teangadh  a  dh'èireas 
riut  am  breitheanas.  Is  i  so  oighreachd  sheirbhiseach 
an  Tighearna;  agus  tha  am  fìreantachd  uamsa, 
deir  an  Tighearna.      Isa.  liv.,  17. 


An  aona  latha  deug". 
UIGHEAM  DION  AN  T-SAIQHDEIR, 


Mo  bhràithrean,  bithibh  làidir  'san  Tighearna, 
agus  ann  an  neart  a  chumhachd-san.  Cuiribh 
umaibh  uile  armachd  Dhè,  chum  gu  'm  bi  sibh 
comasach  air  seasamh  an  aghaidh  chuilbheartan 
an  diabhuil.  Oir  cha'n  eil  sinn  a'  gleacadh  a  mhàin 
ri  fuil  agus  feòil,  ach  ri  uachdaranachdaibh,  ri 
cumhachdaibh,  ri  riaghlairibh  dorchadais  an 
t-saoghail  so,  ri  aingidheachd  spioradail  ann  an 
ionadaibh  àrda.  Uime  sin,  glacaibh  do  bhur 
n-ionnsaigh  uile  armachd  Dhè,  chum  gu  'm  bi  sibh 
comasach  air  seasamh  an  aghaidh  a'  bhuairidh  's  an 
droch  là,  agus  air  dhuibh  na  h-uile  ni  a  dheanamh, 
chum  seasamh.  Seasaibh,  uime  sin,  air  bhi  do  bhur 
leasraidh  air  an  crioslachadh  le  fìrinn,  agus  uchd- 
fìididh  na  fireantachd  umaibh;  agus  ulluchadh 
soisgeil  na  sithe  mar  bhrògan  agaibh  air  bhur 
cosaibh;  thar  gach  uile  ni,  a'  glacadh  do  bhur 
n-ionnsaigh  sgèithe  a'  chreidimh,  leis  am  bi  sibh 
romasach  air  uile  shaighdean  teinnteach  an  droch- 
spioraid  a  mhùchadh;  agus  glacaibh  clogaid  na 
slàinte.    Eph.  vi.,  10-17. 

Tha  sibhse  air  bhur  coimhead  le  cumhachd  Dhè 
tre  chreidimh  chum  slàinte,  a  tha  ullamh  r'a 
foill.seachadh  'san  aimsir  dheireannaich.    I.  Pead.  i.,5. 


An  dara  latha  deug. 
COMHRAG  AN  T-SAIQHDEIR, 


Fir  thaghte  a  rachadh  am  mach  gu  cath,  a 
làimhseachadh  sleagh  agus  sgiath.  II.  Eachd. 
XXV.,  5. 

Còmhraig  deagh  chòmhrag  a'  chreidimh;  gabh 
greim  de  'n  bheatha  mhaireannaich.    I.  Tim.  vi.,  12. 

.Bithibh  làidir  agus  bithibh  misneachail,  na 
bitheadh  eagal  agus  na  bitheadh  faitcheas  oirbh; 
oir  is  mò  na  tha  leinne  na  leis-san.  Leis-san  tha 
gàirdean  feòla,  ach  leinne  tha  'n  Tighearna  ar  Dia 
a  chuidheachadh  leinn  agus  a  chur  ar  catha. 
II.  Eachd.  xxxii.  7-8. 

Umhlaichibh  sibh  fèin.  do  Dhia;  cuiribh  an 
aghaidh  an  diabhuil,  agus  teichidh  e  uaibh.  Seumas 
iv.,  7. 

Cogaidh  an  Tighearna  air  bhur  son,  agus  fanaidh 
sibhse  'nur  tosd.    Ecsod.  xiv.  14. 

Tha  gach  uile  ghleacair  measarra  anns  na  h-uile 
nithibh:  a  nis  tha  iadsan  a'  deanamh  sin  chum  gu'm 
faigh  iad  crùn  truaillidh;  ach  sinne  air  son  crùin 
neo-thruaillidh.  Uime  sin,  is  amhuil  a  tha  mise  a' 
ruith,  cha'n  ann  mar  gu  neo-chinnteach :  is  amhuii 
a  tha  mi  a'  cur  catha,  cha'n  ann  mar  neach  a 
bhuaileas  an  t-athar:  ach  tha  mi  a'  trom-bhualadh 
mo  chuirp,  agus  'ga  chur  fo  smachd:  air  eagal  air 
chor  'sam  bith  an  dèidh  dhomh  searmonachadh  do 
dhream  eile.  gu'n  cuirear  mi  fèin  air  cùl.  I,  Cor.  ix., 
25-27. 

Muinntir,  o  anfhainneachd  a  rinneadh  neartmhor, 
a  dh'  fhàs  treun  ann  an  cath,  a  chuir  air  theicheadh 
armailtean  nan  coimheach.      Eabh.  xi.,  34. 


An  treas  latha  deug. 
LEOINTEAN  AN  T-SAIQHDEIR. 


'S  e  mhaitheas  duit  do  pheacaidhean  gu  lèir,  a 
shlànaicheas  t'  easlaintean  uile;  a  shaoras  do 
hheatha  o  sgrios,  a  chrùnas  thu  le  coibhneas-gràidh 
agus  le  caomh-thròcairibh ;  a  shàsaicheas  do  bheul 
le  nithibh  maithe,  air  chor  is  gu'n  ath-nuadhaichear 
t'  òige  mar  òige  na  h-iolaire.     Salm.  ciii.,  3-5. 

Crìosd,  a  ghiùlain  ar  peacaidhean  e  fèin  'na  chorp 
fèin  air  a'  chrann,  chum,  air  dhuinn  a  bhi  marbh 
do  'n  pheacadh.  gu  m  bitheamaid  beò  do 
fhìreantachd:  neach  le  a  bhuiilibh-san  a  tha  air 
sibhse  a  theàrnadh.    I.  Peadar  ii.  24. 

Sibhse  a  bha  marbh  'nur  n-èiceartaibh  agus  ann 
an  neo-thimcheall-ghearradh  bhur  feòla,  bheothaich 
e  maille  ris,  a  mhaitheadh  dhuibh  nan  uile  èiceart. 
Col.  ii.,  13. 

Thàinig  e  agus  bhean  e  ris  a'  ghiùlan  agus 
thubhairt  e,  Oganaich  a  ta  mi  ag  ràdh  riut,  Eirich. 
Lucas  vii.,  14. 

Ma  dh'  èirich  sibh  maille  ri  Crìosd  iarraibh  na 
nithean  a  tha  shuas  far  am  bheil  Crìosd  'na  shuidhe 
aig  deas  laimh  Dhè.  Suidhichibh  bhur  n-aigne  air 
na  nithibh  a  tha  shuas,  agus  cha  .  'n  ann  air  na 
nithibh  a  tha  air  an  talamh.      Col.  iii.,  1-2. 


An  cealhramh  latha  deug. 
LUCHD-CABHAIR  AN  T-SAIGHDEIR. 


Theid  an  Tighearna  a  fèin  romhad;  bithidh  esan 
maille  riul,  cha  dìobair  e  thu,  ni  mò  a  thrèigeas  e 
thu:  na  gabh  eagal,  agus  na  bitheadh  geilt  ort. 
Deut.  xxxi.,  8. 

Na  bitheadh  eagal  ort;  oir  is  lìonmhoire  iad  a  tha 
leinne  na  iadsan  a  tha  leò-san.      II.  Righ.  vi.,  16. 

Na  bitheadh  eagal  ort,  oir  tha  mise  maille  riut; 
na  bitheadh  geilt  ort,  oir  is  mise  do  Dhia; 
neartaichidh  mi  thu;  seajiK,  cuidichidh  mi  thu; 
seadh.  cumaidh  mi  suas  thu  le  deas  làimh  m' 
fhìreantachd.      Isa.  xli.,  10. 

Seadh,  ged  shiubhail  mi  troimh  ghleann  sgàile  a* 
bhàis  cha  bhi  eagal  uilc  orm;  oir  tha  thusa  maiUe 
rium :  bheir  do  shlat  agus  do  lorg  comhfhurtachd 
dhomh.    Salm.  xxiii.,  4. 

Thug  sibh  buaidh  do  bhrìgh  gur  mò  esan  a  tha 
annaibhse,  na  esan  a  tha  anns  an  t-saoghal.  I.  Eòin. 
iv.,  4. 

A  mheud  's  gu  'n  d'  fhuiling  e  fèin,  air  dha  bhi 
air  a  bhuaireadh,  is  comasach  e  air  cabhair  a 
dheanamh  orra-san  a  tha  air  am  buaireadh.  Eabh. 
ii.,  18. 

Tha  e  comasach  air  an  dream  a  thig  a 
dh'  ionnsaigh  Dhè  trìd-san  a  thèarnadh  gu  h-iomlan 
do  bhrìgh  gu  bheil  e  beò  gu  sìorruidh  gu  eadar- 
ghuidhe  a  dheanamh  air  an  son.    Eabh.  vii.  25. 


An  coigeamh  latha  deug. 
BUAIDH   AN  T-SAIGHDEIR. 


Tha  sinn  a'  toirt  tuiUeadh  agus  buaidh  trìd-san  a 
srhràdhaich  sinn.     Rom.  viii.,  37. 

Is  i  so  a'  bhuaidh  a  bhuadhaicheas  air  an 
t-saog:hal,  eadhon  ar  creidimh-ne.    I.  Eòin.  v.,  4. 

Thug  iad  buaidh  air  tre  fhuil  an  Uain,  agus  tre 
fhocal  am  fìanuis-san;  agus  cha  do  ghràdhaich  iad 
an  anaman  lèin  gu  bàs.    Taisb.  xii.,  11. 

Bheir  an  t-Uan  buaidh  orra :  oir  is  esan  Tighearna 
nan  tighearna,  agus  Rìgh  nan  rìgh;  agus  tha  an 
dream  a  tha  maille  ris  air  an  gairm,  agus  air  an 
taghadh,  agus  dìleas.      Taisb.  xvii.,  14. 

Buidheachas  do  Dhia,  a  tha  toirt  dhuinne  na 
buadha,  tre  ar  Tighearna  losa  Crìosd.    I.  Cor.  xv.,  57. 

Is  leatsa,  O  Thighearna,  a*  mhòrachd,  agus  an 
cumhachd,  agus  a'  ghlòir  agus  a'  bhuaidh,  agus  a' 
mhòraìachd.    I.  Eachd.  xxix.,  11. 

Is  e  'n  Dia  bith-bhuan  do  thèarmunn,  agus  fodba 
tha  na  gàirdeanan  sìorruidh :  agus  fuadaichidh  e 
mach  an  nàmhaid  romhad,  agus  their  e,  Cuir  as  da. 
Deut.  xxxiii.,  27. 

An  ti  a  bheir  buaidh,  cha  chiùrrar  leis  an  dara 
bàs  e.    Taisb.  ii.,  11. 


An  sèathamh  latha  deug. 
DUAIS  AN  T  SAIQHDEIR. 


Chòmhraig  mi  an  deagh  chòmhrag,  chrìochnaich 
mi  mo  thurus,  ghlèidh  mi  an  creidimh.  O  so  mach 
taisgear  fa  m'  chomhair  crùn  fìreantachd  a  bheir  an 
Tighearna,  am  breitheamh  cothromach,  dhomh  ■'san 
là  ud;  agus  cha'n  ann  dhòmhsa  a  mhàin,  ach 
dhoibh-san  uile  mar  an  ceudna,  leis  an  ionmhuinn  a 
theachd-san.     II.  Tim.  iv.,  7-8. 

Is  maith,  a  dheagh  sheirbhisich  fhìrinnich;  bha 
thusa  firinneach  ann  am  beagan,  cuiridh  mise  os 
ceann  mhòran  thu:  imich  a  steach  do  aoibhneas  do 
Thighearna.    Mata.  xxv.,  21. 

Is  beannaichte  an  duine  a  ghiùlaineas  buaireadh: 
oir  an  uair  a  dhearbhar  e,  gheibh  e  crùn  na  beatha, 
a  gheall  an  Tighearna  do'n  dream  a  ghràdhaicheas  e. 
Seum.  i.,  12. 

Thig  Mac  an  duine  ann  an  glòir  'Athar,  maille 
r'a  ainglibh:  agus  an  sin  bheir  e  do  gach  neach  a 
rèir  a  ghnìomharan.    Mata,  xvi.  27. 

An  uair  a  dh'  fhoillsichear  an  t-àrd-bhuachaiUe, 
gheibh  sibh  crùn  na  glòire  nach  searg  as.  I.  Pead. 
V.,  4. 

Bì-sa  fìrinneach  gu  bàs,  agus  bheir  mise  dhuit 
crùn  na  beatha.    Taisb.  ii.,  10. 


An  seachdamh  latha  deug:. 
TUARASDAL  AN  T  SAIQHDEIR. 


Is  airidh  an  t-oibriche  air  a  thuarasdal.    Luc.  x.,  7. 

Dh'  fhiosraich  na  saighdearan  mar  an  ceudna 
dheth,  ag  ràdh,  Agus  ciod  a  nì  sinne?  Agus 
thubhairt  e  riù,  Na  deanaibh  fòirneart  air  neach 
'sam  bith,  no  casaid-brèige,  agus  bithibh  toilichte  le 
bhur  tuarasdal.      Luc.  iii.,  14. 

Is  buannachd  mhòr  an  diadhachd  maiUe  ri 
inntinn  thoilichte.      I.  Tim.  vi.,  6. 

Bithibh  toilichte  leis  na  nithibh  a  tha  làthair 
agaibh:  oir  thubhairt  e,  Cha'n  fhàg  agus  cha  trèig  mi 
am  feasd  thu.      Eabh.  xiii.,  5. 

Nach  abair  sibhse,  Tha  ùine  cheithir  mìosan  ann 
fathast,  agus  an  sin  thig  am  fogharadh?  feuch,  tha 
mi  ag  ràdh  ribh,  Togaibh  suas  bhur  sùilean,  agus 
seallaibh  air  na  h-achaibh;  oir  tha  iad  cheana  geal 
chum  an  fhogharaidh.  Agus  an  ti  a  bhuaineas  tha 
e  faotainn  tuarasdail,  agus  a'  cruinneachadh  toraidh 
chum  na  beatha  maireannaich;  chum  gu'n  dean  an 
ti  a  chuireas  agus  an  ti  a  bhuaineas  gàirdeachas  le 
chèile.      Eòin.  iv.,  35-36. 

Cha  leibh  fèin  sibh.  Oir  cheannaicheadh  le  luach 
sibh:  Uime  sin  thugaibh  glòir  do  Dhia  le  bhur  corp 
auus  le  bhur  spiorad  is  le  Dia.      I.  Cor.  vi.,  19-20. 


An  t  ochdamh  latha  deugf. 
RABHADH  DO  'N  T  SAIGHDEAR. 


Rinn  mi  ùrnuigh  ri  Dia  nan  nèamh.      Neh.  ii.,  4. 

larraibh,  agus  bheirear  dhuibh:  siribh  agus  gheibh 
sibh:  buailibh  an  dorus,  agus  fosgailear  dhuibh:  oir 
gach  uile  neach  a  dh'iarras,  glacaidh  e :  agus  ce  b'e  a 
shireas,  gheibh  e :  agus  do  'n  ti  a  bhuaileas  an  dorus,. 
fosgailear.    Mata.  vii.  7-8.     ' 

Ma  dh'  fhanas  sibh  annam-sa,  agus  ma  dh'  fhanas 
m'  fhocail-sa  annaibh-sa,  iarraidh  sibh  gach  ni  is- 
àill  leibh,  agus  nithear  dhuibh  e.     Eòin.  xv.  7. 

Ce  b'e  air  bith  nithean  a  dh'  iarras  sibh  ann  bhur 
n-ùrnuigh,  ma  chreideas  sibh,  gheibh  sibh  iad. 
Mata.  xxi.,  22. 

Tha  mòr-èifeachd  ann  an  ùrnuigh  dhùrachdaich 
an  fhìrein.       Seum.  v.,  16. 

Cha'n  aithne  dhuinn  ciod  a  ghuidheamaid  mar 
bu  chòir  dhuinn.    Eom.  viii.  26. 

Ma  dh"  iarras  sibh  ni  air  bith  a'm  ainm-sa,  ni 
mise  e.      Eòin.  xiv.,  14. 


An  naodhamh  latha  deug, 
FREAQRADH  DO  'N  RABHADH. 


An  uair  a  thogar  bratach  saas  air  na  slèibhtibh, 
faicibh;  agus  an  uair  a  shèidear  trompaid,  èisdibh, 
Isa.  xviii.,  3. 

Nochdaidh  mise  iongantais  anns  na  nèamhan 
shuas,  agus  comharan  air  an  talamh  a  bhos;  iuil, 
agus  teine  agus  duibh-neul  deataich.     Gnìomh.  ii.,  19. 

TarJaidh,  mu'n  gairm  iad  freagraidh  mi .  Isa. 
Ixv..  24. 

Tha  sibh  ag  iarraidh,  agus  cha'n  eil  sibh  a' 
faotainn,  do  bhrìgh  gu'm  bheil  sibh  ag  iarraidh  gu 
h-olc,  chum  gu'n  caith  sibh  e  air  bhur  n-ana- 
miannaibh.      Seum.  iv.,  3. 

Tha  sùilean  an  Tighearna  air  na  fìreanaibh,  agus 
a  chluasan  fosgailte  r'  an  ùrnuigh.    I.  Pead.  iii.,  12. 

Ce  b'e  ni  a  dh'  iarras  sinn,  gheibh  sinn  uaith  e, 
a  chionn  gu'm  bheil  sinn  a*  coimhead  'àitheantan, 
agus  a'  dèanamh  nan  nithean  a  tha  taitneach  'na 
fhianuis-san.      I.  Eòin.  iii.,  22. 

Ce  b'e  ni  a  dh'  iarras  sibh  a'm  ainm-sa,  ni  mise 
sin:  chum  gu  'm  bi  an  t-Athair  air  a  ghlòrachadh 
anns  a'  Mhac.  Ma  dh'  iarras  sibh  ni  air  bith  a'm 
ainm-sa,  ni  mise  e.      Eòin.  xiv.,  13-14. 


Am  ficheadamb  latha. 
CEUD  DLEASNAS  AN  T  SAIQHDEIR. 


Dh'  fheuch  e  dhuit,  0  dhuine,  ciod  a  tha  maith; 
a^rus  ciod  a  tha  an  Tighearna  ag  iarraidh  ort,  ach 
ceartas  a  dheanamh,  tròcair  a  ghràdhachadh,  agus 
grluasad  gu  h-iriosal  maille  ri  d'  Dhia.      Micah  vi.,  8. 

Is  fèarr  ùmhlachd  na  iobairt.    I.  Sam.  xv.,  22. 

Bithibh  umhal  do  bhur.  cinn-iùil,  agus/  thugaibh 
gèill  daibh.    Eabh.  xiii.,  17. 

Dh'  irioslaich  se  e  fèin,  agus  bha  e  umhal  gu  bàs, 
eadhon  bàs  a'  chroinn-cheusaidh.      Philip.  ii.,  8. 

Ged  bu  Mhac  e,  dh'  fhoghluim  e  ùmhlachd  o  na 
nithibh  a  dh'  fhuihng  e :  agus  air  dha  bhi  air  a 
dheanamh  foirfe,  rinneadh  e  'na  ùghdar  slàinte 
shìorruidh  dhoibh-san  uile  a  bhitheas  ùmhal  dha. 
Eabh.  V.,  8-9. 

An  dèidh  dhuibh  a  bhi  'nur  seirbhisich  do  'n 
pheacadh,  gu'n  d'  thug  sibh  o  bhur  cridhe  ùmhlachd 
do  'n  chumadh  teagaisg  sin  d'  an  d'  thugadh  sibh 
thairis.  Air  dhuibh,  ma  ta,  bhi  air  bhur  deanamh 
saor  o  'n  pheacadh,  rinn  sibh  seirbhis  do  'n 
fhìreantachd.      Rom.  vi.,  17-18. 

An  Spiorad  naomh  a  thug  Dia  dhoibh-san  a  tha 
ùmhal  dha,      Gnìomh.  v.,  32. 


An  ceud  latha  fichead. 
BRIAIHRAN   UGHDARRAIS. 


Is  duine  mise  fèin  a  tha  fo  ùghdarras,  aig  am 
bheil  saighdearaa  fodham :  agus  their  mi  ris  an 
fhear  so,  Imich,  agus  imichidh  e:  agus  ris  an  fhear 
so  eile,  Thig,  agus  thig  e :  agus  ri  m'  sheirbhiseach, 
Dean  so,  agus  ni  se  e.      Mata.  viii.,  9. 

Ce  b'e  ni  a  their  e  ribh,  deanaibh  e.      Eòin.  ii.,  5. 

Ma's  toigh  leibh  mise,  coimhidibh  m'  àitheantan. 
Eòin.  xiv.,  15. 

Is  e  Crìosd  crioch  an  lagha,  chum  fìreantachd  do 
ffach  neach  a  chreideas.      Eom.  x.,  4. 

Ciod  a  tha  i  ag  ràdh.'  Tha  'm  focal  am  fagus 
duit,  ann  ad  bheul,  agus  ann  ad  chridhe :  's  e  sin 
focal  a'  chreidimh  a  tha  sinne  sl'  searmonachadh. 
Ma  dh'  aidicheas  tu  le  do  bheul  an  Tighearna  losa, 
agus  ma  chreideas  tu  ann  ad  chridhe,  gu'n  do  thog 
Dia  0  na  mairbh  e,  gu'n  saorar  thu.     Rom.  x.,  8-9. 

Aithne  nuadh  tha  mi  toirt  dhuibh,  Gu'n  gràdhaich 
sibh  a  chèile;  mar  a  ghràdhaich  mise  sibhse,  gu  'n 
eràdhaich  sibh  fèin  a  chèile  mar  an  ceudna.  Eòin. 
xiii..  34. 

Cha  dean  gràdh  lochd  do  choimhearsnach :  air  an 
aobhar  sin  is  e  an  gràdh  coimhlionndh  an  lagha. 
Rom.  xiii..  10, 


An  dara  latha  fichead. 
EARBSA  AN  T  SAIQHDEIR. 


Ann  am  pilleadh,  agus  ann  an  sàmhchair,  tèarnar 
sibh;  ann  an  suaimhneas  agus  ann  an  earbsa 
bithidh  bhur  neart.      Isa.  xxx.,  15. 

Earb  thusa  as  an  Tighearna,  agus  dean  maith. 
Salm.  xxxvii.,  3. 

ladsan  a  dh'  fheitheas  air  an  Tighearna  gheibh 
iad  spionnadh  nuadh;  èiridh  iad  suas  mar  iolair  air 
a  sgiathaibh;  ruithidh  iad  agus  cha  bhi  iad  sgìth, 
siùbhlaidh  iad  agus  clia'n  fhàs  iad  f ann.     Isa.  xl.,  31. 

Gleidhidh  tu  esan  ann  an  sìth  iomlain,  aig  am 
bheil  inntinn  suidhichte  ort,  a  chionn  gu'n  do  chuir 
e  a  dhòchas  annad.     Isa.  xxvi.  3. 

Tilg  t'  eallach  air  an  Tighearna,  agus  ni  esan  do 
chumail  suas.     Salm.  Iv.,  22. 

Bithibh  sàmhach,  agus  tuigibh  gur  mise  Dia. 
Salm.     xlvi.,  10. 

Cha  'n  ann  le  neart,  no  le  cumhachd,  ach  le  m' 
spiorad-sa,  deir  Tighearna  nan  sluagh.     Sech.  iv.,  6. 

Thigibh  a'm  ionnsaigh-sa,  sibhse  uile  a  tha  ri 
saothair,  agus  fo  throm  uallach,  agus  bheir  mise 
suaimhneas  dhuibh.     Mata.  xi.,  28. 

An  tì  a  thig  a'm  ionnsaigh,  cha  tilg  mi  air  chor 
'sam  bith  am  mach  e.      Eòin.  vi.,  .37. 


An  treas  latha  fichead. 
FURACHRAS  AN  T-SAIQHDEIR. 


Bi  ullamh  chum  gach  uile  dheagh  oibre.  Titus 
iii.,  1. 

Bithibh  ullamh  a  ghnàth  chum  freagradh  a  thoirt, 
maille  ri  ceannsachd  agus  eagal,  do  gach  uile  dhuine 
a  dh'  iarras  oirbh  reuson  an  dòchais  a  tha  annaibh. 
I.  Pead.  iii.,  15. 

Bitheadh  gach  duine  ealamh  chum  èisdeachd, 
mall  chum  labhairt,  mall  chum  feirge.    Seum.  i.,  19. 

Bithibhse  'nur  luchd-cur-an-gnìomh  an  fhocail, 
agus  na  b'  ann  'nur  luchd-èisdeachd  a  mhàin.  Seum. 
i..  22. 

Dean  thusa  faire  anns  na  h-uile  nithibh,  fuiling 
oruaidh-chàs,  dean  obair  soisgeulaiche.  Oir  tha  mise 
nis  gu  bhi  air  m*  iobradh,  agus  tha  àm  mo  shiubhail 
am  fagus.  Chòmhraig  mi  an  deagh  chòmhrag, 
chrìochnaich  mi  mo  thurus,  ghlèidh  mi  an  creidimh. 

O  so  am  mach  taisgear  fa  m'  chomhair  crùn  na 
fìreantachd  a  bheir  an  Tighearna,  am  breitheamh 
cothromach,  dhomh  'san  là  ud;  agus  cha'n  ann 
dòmhsa  a  mhàin,  ach  dhoibhsan  uile  mar  an  ceudna, 
leis  an  ionmhuinn  a  theachd-san.     II.  Tim.  iv.  5-8. 

Bithibh-sa  uUamh  mar  an  ceudna :  oir  is  ann  an 
uair  nach  saoil  sibh,  a'  thig  Mac  an  duine.  Mata. 
xxiv.  44. 

Am  feadh  a  bha  iad  a'  dol  a  cheannach,  thàinig  am 
fear  nuadh-pòsda;  agus  chaidh  iadsan  a  bha  ullamh 
a  steach  leis  clium  a'  phòsaidh,  agxis  dhruideadh  an 
dorus,    Mata.  xxv.  10. 

Thigibh,  oir  a  ta  na  h-uile  ni  a  nise  ullamh.  Lucas 
xiv.  17. 


An  ceathramh  latha  fichead. 
TRIALL  AN  T=5AIGHDEIR. 


Rachaibh  air  aghaidh.    Ecs.  xiv.  15. 

Imichidh  e  rompa.     Eòin.  x.  4. 

Is  iad  so  an  dream  a  tha  leantainn  an  Uain  ce  b'e 
àite  an  tèid  e.    Taisb.  xiv.  4. 

Thèid  mo  làthaireachd  leat,  agus  bheir  mi  fois  duit. 
Ecs.  xxxiii.  14. 

Miir  tèid  do  làthaireachd  tnaille  minn,  na  toir  suas 
sinn  à  so.    Ecs.  xxxiii.  15. 

Mar  a  champaicheas  iad,  mar  sin  th^id  iad  air  an 
aghaidh,  gacli  duine  'na  àite  fèin,  làimh  r'am 
brataichibh.    Air.  ii.  17. 

Rachamaid  suas  a  dh'aon  fheachd,  agus 
sealbhaicheamaid  e;  oir  is  urrainn  sinn  gu  cinnteacn 
a  cheannsachadh.    Air.  xiii.  30. 

Dh'  imich  iad  gach  aon  dìreach  air  aghaidh.  Esec. 
X.  22. 

Aon  ni  tha  mi  a'  deanamh,  air  dhomh  na.  nithean 
a  tha  air  mo  chùl  a  dhi-chuimhneachadh,  agus  a  bhi 
'gam  shìneadh  fèin  chum  nan  nithean  a  tha  romliam, 
tha  mi  a'  dian-ruith  dh'  ionnsaigh  a'  chomharaidh 
chum  duaise  àrd-ghairme  Dhè  ann  an  losa  Crìosd. 
Philip.  iii.  13-14. 


An  coig"eamh  latha  fichead 
lOMPACHADH  AN  T=5A1GHDEIR. 


Pillibh  o  bhur  droch  shlighibh;  C'  ar  son  a 
bhàsaicheas  sibh?    Esec.  xxxiii.  11. 

Trèigeadh  an  t-aingidh  a  shlighe  agus  an  duine 
eucorach  a  smuaintean  agus  pilleadh  e  ris  an 
Tighearn  agus  nochdaidh  e  tròcair  dha;  agus  ri  ar  Dia- 
ne.  oir  bheir  e  maitheanas  gu  pailt.     Isaiah  Iv.  7. 

A  dh'  fhosgladh  an  sùl,  chum  gu  'n  tionndaidh  iad 
o  dhorchadas  gu  solus.    Gniomh.  xxvi.  18. 

Chaidh  na  seann  nithean  seachad,  feuch,  rinneadh 
na  h-uile  nithean  nuadh.     II.  Cor.  v.  17. 

Nuair  a  philleas  e  chum  an  Tighearna,  togar  am 
folach  dheth.    II.  Cor.  iii.  16. 

Chaidh  sinn  uile.  mar  chaoraich.  air  seacharan ; 
thionndaidh  sinn,  gach  aon  g'  a  shhghe  fèin;  agus 
leag  an  Tighearna  air-san  aingidheachd  gach  aoin 
againn.     Isa.  liii.  6. 

Xach  eil  fhios  agaibh  nach  sealbhaich  luchd- 
deanamh  na  h-eucorach  rìoghachd  Dhè.'  I.  Cor.  vi.  9. 

Mar  so  bha  cuid  dibhse:  ach  tha  sibh  air  bhur 
n-ionnlad,  ach  tha  sibh  air  bhur  naomhachadh;  ach 
tha  sibh  air  bhur  fireanachadh  ann  an  ainm  an 
Tighearna  losa,  agus  tre  Spiorad  ar  Dè-ne.  I.  Cor. 
vi.  11. 


An  seathamh  latha  fichead. 
FANTAINN  AN  T-SAIGHDEIR 


Agus  t^àinig  e  agus  bhean  e  ris  a'  ghiùlan  (agus 
?heas  iadsan  a  bha  'ga  iomchar)  agus  thubhairt  e, 
Oganaich,  tha  mi  ag  ràdh  riut,  Eirich.    Lucas.  vii.  14. 

Seasaibh  agus  faicibh  slàinte  an  Tighearna.  a  dh' 
oibricheas  e  dhuibh  an  diugh;  oir  na  h-Eiphitich  a 
chunnaic  sibh  an  diugh,  cha'n  fhaic  sibh  iad  a 
choidhche  tuilleadh.  Cogaidh  an  Tighearn  air  bhur 
son  agus  fanaidh  sibhse  'nuj  tosd.    Ecs.  xiv.  13-14. 

Bithibh  sàmhach,  agus  tuigibh  gur  mise  Dia.  Salm. 
xlvi.  10. 

Cha  'n  ann  le  neart,  no  le  cumhachd,  ach  le  mo 
spiorad-sa,  deir  Tighearna  nan  sluagh.     Sech.  iv.  6. 

Ce  fhad  a  bhitheas  sibh  'san  ioma-chomhairle  eadar 
dhà  bharail?  Ma  's  e  an  Tighearna  is  Dia  ann, 
leanaibh  e.     I.  Righ.  xviii.  21. 

Mo  chlann  bheag,  na  nithean  so  tha  mi  a' 
ssTÌobhadh  do  bhur  n-ionnsaigh  chum  nach  peacaich 
sibh.  Agus  ma  pheacaicheas  neach  air  bith,  tha  fear- 
tagraidh  againn  maille  ris  an  Athair  losa  Crìosd  am 
fìrean.     I.  Eòin,  ii.  1, 

Labhraibh  r'  ur  cridhe  air  bhur  leabaidh,  agus 
bithibh  tosdach.     Salm.  iv.  4. 

O  sibhse  uile  a  tha  gabhail  an  rathaid,  amhaircibh 
agus  faicibh.    Tuir.  i.  12. 


An  seachdamh  latha  fichead. 
MI5NEACH  AN  T=SAIGHDEIR. 


0  anfhainneachd  a  rinneadh  neartmhor,  a  dh'  fhàs 
treun  ann  an  cath,  a  chuir  air  tlieicheadh  armailtean 
nan  coimheach.    Eabh.  xi.  34. 

Treubhach  air  son  na  firinn.     ler.  ix.  3. 

Trid  Dhè  ni  sinn  treubhantas ;  oir  saltraidh  esan 
sìos  ar  nàimhdean.    Salm.  Ix.  12. 

Bi  làidir  agus  gabh  misneach,  agus  dean  e:  na 
bitheadh  eagal  ort,  agns  na  bi  fo  uamhas,  oir  bithidh 
an  Tighearna  Dia,  mo  Dhia-sa,  leat;  cha'n  fhàilnich 
e  thu,  cha  mhò  a  threigeas  e  thu,  gus  an  crìochnaich 
thu  an  obair  uile  fa  chomhair  seirbhis  tighe  an 
Tighearna.    I.  Eachd.  xxviii.  20. 

Bi  misneachail,  agus  biomaid  gaisgeil  air  son  ar 
sluaigh,  agus  air  son  bhailtean  ar  Dè;  agus  deanadh 
an  Tighearna  an  nì  a  tha  maith  'na  shùilibh. 
II.  Sam.  X.  12. 

Feith  air  an  Tighearna;  glac  misneach,  agus 
neartaichidh  esan  do  chridhe;  feith,  tha  mi  aL'  ràdh, 
air  an  Tighearna.     Salm.  xxvii.  14. 

An  sluagh  aig  am  bheil  eòlas  air  an  Dia,  bithidh 
iad.^an  làidir,  agus  m  iad  gu  treun.     Dan.  xi.  32. 


An  t-ochdamh  latha  fichead. 
CUNNART  AN  T  5AIGHDEIR. 


Tha  toirm  chogaidh  'sa   chamD.    Ec5.  xxxii.   17. 
Cha'n  ann  a  chur  sìthe  a  thàinig  mi,  ach  a    cliur 
claidhimh.     Mata.  x.  34. 

ladsan  uile  a  ghlacas  an  claidheamh,  tuitidh  iad 
leis  a'  chlaidheamh.     Mata.  xxvi.  52. 

Cha'n  eil  ach  ceum  eadar  mise  agus  am  bàs. 
I.  Sam.  XX.  3. 

Mur  èirich  na  mairbh  air  aon  dòigh,  c'  ar  son,  ma  's 
eadh  a  bhaistear  iad  air  son  nam  marbh."  I.  Cor.  xv. 
29. 

C  'ar  son  tha  sinne  an  gàbhadh  gach  uair?  I.  Cor. 
XV.   30. 

Ghlaodh  an  duine  bochd  so,  agus  dh'  èisd  an 
Tiehearna  ris;  agus  as  a  theanntachdaibh  gu  lèir 
shaor  se  e.     Salm.  xxxiv.  6. 

Tha  tlachd  agam  ann  an  lagh  Dhè,  a  rèir  an  duine 
'san  taobh  a  stigh;  ach  tha  mi  faicinn  lagha  eile  a'm 
bhuill  a'  cogadh  an  aghaidh  lagha  m'  inntinn,  agus 
'gam  thoirt  ann  am  bruid  do  lagh  a'  pheacaidh,  a  tha 
ann  am  bhuill.  Och,  is  duine  truagh  mi !  Cò  a 
shaoras  mi  o  chorp  a'  bhàis  so?  Tha  mi  toirt 
buidheachais  do  Dhia  tre  losa  Crìosd  ar  Tighearna. 
Kom.  vii.  22-25. 

Claidheamh  an  Tighearna  agus  Ghideoin.    Breith. 

vii.  18. 


An  naodhamh  latha  fichead. 
TEARUINTEACHD  AN  T-SAIQHDEIR, 


Muinntir  a  chaidh  as  o  fhaobhar  a'  chlaidhimh 
Eabh.  xi.  34. 

Bidh  an  fhuil  dhuibh  mar  chomharadh  air  na 
tì^hibh  anns  am  bheil  sibh;  agus  an  uair  a  chi  mise 
an  fhuil,  thèid  mi  thairis  oirbh.    Ecs.  xii.  13. 

Dain^ich  mi,  agus  bithidh  mi  tèaruinte.  Salm. 
cxix.  117. 

Is  tùr  làidir  ainm  an  Tighearna:  ruithidh  am 
firean  d'a  ionnsaigh,  ag-us  bithidh  e  tèaruint*^. 
Gnath-fhocail.  xviii.  10- 

Glèidh  mi  mar  chloich  na  sùla,  fo  sgàile  do  sgiathan 
foluich  mi.     Salm.  xvii.  8. 

An  tì  bheanas  ribhse,  beanaidh  e  ri  cloich  a  shùli- 
san-    Sech.  ii.  8.- 

Ge  b'e  dh'  èi'^deas  riumsa.  gabhaidh  e  combnuidh 
ann  an  tèaruinteachd.     Gnath-fhocail  i.  33. 

Feuch,  air  ^Jearnaibh  mo  làmh  ghèarr  mi  ihu.  Isa. 
xlJx.  16. 

Tha  mo  chaoraich-sa  ag  èisdeachd  ri  m'  ghuth.  agu? 
is  aithne  dhomh  iad,  agus  leanaidh  iad  mi.  Agus 
hheir  mi  a'  bheatha  mhaireannach  dhoibh;  agus  cha 
^ffriosar  iad  am  feasd.  ni  mò  a  spìonas  neach  air  bith 
as  mo  làimh  iad     Eòin.  x.  27-28. 

Is  e  'n  Dia  bith-bhuan  do  thèarmunn,  agus  fodhal 
tha  na  L'^àirdeanan  sictrruidh.     Deut.  xxxiii.  27 


An  deicheamh  latha  fichead. 
FIACHAN   AN  T  =  SAIQHDEIR. 


Chruiniiich  d'  a  i'.'HrLsaigb.  g-ach  diiice  a  bha  "n 
teanntachd,  agus  gacri  duine  a  hha.  :o  Loiachaibh,  asjns 
?ach  duine  a  bha  fo  smnairean  ìnntinn;  agns  bha  e 
'na  cheannard  orra.    I.  Sam:  xxii.  2- 

loc  dhomh  na  bheil  agam  ort.    Mata.  xviiL  ^. 

Ce  meud  a  th'  aig  mo  Thi^hearr!a  crt-?a?  Lucas 
XVI.  5. 

Xa  bitheadh  fiachan  'sam  bith  a :  -  neach  oirbh, 

ach  a  mhàin  a  chèile  a  ghràdhachac:-  .r  an  tì  aig 
am  bheil  gràdh  do  neach  eile,  choimh.:  :  ~  an  lagh. 
Eom.  xiii.  8. 

Maith  dhuinn  ar  fiachan,  amhuil  mar  a  mhaitheas 
cinne  d'  ar  luchd-fiaeh.    Mata.  vi.  12. 

A  bhràithre.  tha  sinn  fo  fhiachaibh,  cha  'n  ann 
do  'n  fheòii,  chum  ar  beatha  a  chaitheadh  a  rèir  na 
feòla.  Oir  ma  chaitheas  sibh  bhur  beatha  a  rèir  na 
feòla,  jsrheibh  sibh  bàs:  ach  ma  mharbhas  sibh  tre  'n 
%>iorad  gnìomharan  na  coUa,  bithìdh  sìbh  beò.  Oir 
a  mheud  's  a  tha  air  an  treòrachadh  le  Spiorad  Dhè, 
is  iad  mie  Dhè.    Bom.  viiL  12-14. 

Tha  mi  fo  fhiachaibh.  .  .  .  Tha  mi  Tilìamh 
chmn  an  soisgeul  a  shearmonachadh.  Oir  cha  càr 
leam-sa  scisseul  Chrìosd;  oir  is  e  cumhachd  Dhe  e 
chimi  slàinte  do  gach  neach  a  chreideas.    Bom.  x. 

L'OKARY 


ar  fìchead. 
NA5  O  DHIA. 


Do  bhrìgh  nach  robh  aca  nì  leis  an  dìoladh  iad, 
mhaith  e  gu  saor  dhoibh  araon.    Lucas  vii.  42. 

Cò  is  Dia  ann  cosmhuil  riutsa,  a  mhaitheas 
aingidheachd,  agus  a  ghabhas  seachad  air  easaontas 
iarmaid  'oighreachd.?'  cha  ghlèidh  e  a  chorruich  gu 
sìorruidh  a  chionn  gur  toigh  leis  tròcair.  Micah  vii. 
18. 

Is  Dia  thusa  a  tha  ealamn  gu  maitheanas  a  thoirt 
seachad,  gràsmhor  agns  tròcaireach,  mall  a  chum 
feirge,  agus  pailt  ann  an  truacantas.    Neh.  ix.  17. 

Lea^  an  Tighearna  air-san  aingidheachd  ga^^'h  aoin 
againn.     Isa.  liii.  6. 

Co  fhad  is  a  tha  'n  àird  an  ear  o  'n  àird  an  iar,  co 
fhad  is  sin  chuir  e  uainn  ar  n-easaontais.  Salm.  ciii. 
12. 

Dhubh  mi  as,  mar  neul,  t'  èiceartan;  agus  mar  cheò 
do  lochdan;  pill  rium,  oir  shaor  mise  thu.  Isa.  xliv. 
22. 

Am  peacaidhean  agus  an  aingidheachd  cha 
chuimhnich  mi  na  's  mò.     Eabh.  viii.  12. 

Cha  mhò  a  tha  mise  'gad  dhiteadh ;  imich  romhad, 
agns  na  peacaich  na  's  mò.    Eòin.  viii.  11. 

Mhaith  €  na  fiachan  dha.     Mata.  xviii.  27. 


Thilg  thu  air  do  chùlaibh  m'  uile  lochdan. 
xxxviii.   17. 


Isa. 

F.E.H.J?.    80  pages,— lllustrated.    8d.  Post  Free. 

"  MacLeod's    Gaelic    Booklets '" — A    large    and    varied 
series  in  preparation.     Each  booklet  in  neat  and  attractive 
paper  covers,  Now  Ready — No.  1 — 2cl. — Post  Free  3cli 
Ceit    Mhòr    agus    Maìg^hstir    Lachlann    (Loch-caroin) 

maitle    ri    tri    Naidheachdan    Uidhisteach,  Le   D.   I. 

Mac    Cuis. 

"  Xothing  like  this  has  ever  been  publisbed  for  twopence." 

AN  DEO  GEEI^E. 
>'ow  Eeady  >'o  2— 2d.  each,  prst  free  3d. 
Chi  sìnn  thall  thu,  Le  lain  B.  Stiubhard  nach  maireann. 

Selectiuns  from  the  Caelic  Wriiingn  uf  a  Higlilander  u  ho  fell  on 
the  battlelìeli  in  France,  with  a  message  from  laii  MacFhersou  Esii., 
M.P.,  l'ailianientary  L'nder  Secretary  of  Siate  of  War. 

Gaelic  Song  Sheet,  Xo.  1—4  p.p.,  1|d.  each,  post  free  2d. 
PÒsadh  PiutHar  lain  Bhàin.— The  complete  wor<ìs,  telling  ihe 
humort.us  slory  of  the    ■  We.uiing  of  Fair  John's  Sister,"'  are  here 
publislie.i   for  the  fiist  time,  along  with  the  music  in  tol-Fa  aiid 
Uld  Notatiuii. 

NOTE:   Thc  nhore  thrcc  Gaclic  PuhUcations  scnt post  frcc 
to  ant/  addrcssfor  7d. 


Educational  Gaelic  Dooks,  Fublishers  Prices.    Carria^e  E.xtra. 

An  Treoraiche,  Gatlic  Priraer,     Paptr,  4d.    Cloth,  6d. 

An  Comh-Threoraithe,  2nd  Stage  Gaelic  Primer.    Paper,  6d.  Cloth,  1/- 

Companach  na  Cioinne,  Gaelic  Reader,    Paper,  6d.    Cioth,  1/- 

Dain  Thaghte,  Poems  for  Scholars,  3d. 

School  Song  Books 
An  Smecrach,  25  Popular  Gaeli:  Songs  in  two  part  harmony,  3d. 
Am  Bru-Dhearg,  27  Pipuiar  Gaeiic  Songs  in  two  par    harmony,  3d. 


MacBain's  Etymological  Dictinnary  of  the 
Gaelic  Language.        12/6  net. 


The  Fountain  Pen  inscribed  Mar» 
Always  Efficient        Has  likevsije  proved  tbe  be<:* 


You  can  depend  ii 

The'MacLeod' 


The  Finest  rroduction  'if  S 
British  Workmen,  anrl  25  per 
clieaper  than  all  others.  The 
Leod  No.  1  Fountain  Pen  Pc 
Standard  Pattern.  O/ 

TRY  IT!     BUY  17 

The  "MacLeod"  No.  3  5el 
5cre\v-Cap    Safety    Founta 

IT    IS   FlLLKD   IX    A   .*iECOXr>— Xo  SPpaK 

quired.  Screwcap,  .^^afety-noii-leaWable  n 
\*liat  positioii  it  is  carried.  Tlie  siniples 
satisfactory  .self-Filling  Pen  in  the  Market 


Leather  Goods 


CENT.'S  PURSES,  fKl,  Is-^d.  IsCil.  is,  ^sSil 
3s,  3s  6d,  4s,  6s,  Ss  eacl 

CENT.'S  POCKET  BOOKS.  Is  9d,  ?s  3d.  2s  9 

t;s(;d.  7sGd,   SiGd,    lOs  òd,  12s6d,   13s,   li 

CENT.'S  WALLETS,   2s,   2s  6d.   3s  6d,   4s  6. 
105  M  each. 

lADIES'    PURSES.  Is,  ls3d.  IsCd.  Is  9d, 
2s9d,    ?s  3d.    3s6d.    3s  9d.    4s  6d.    5s.   586 
8s  6d.  10s6d,  12sCd,  l.^s  each 

LAD1ES'  BACS.    2s  6d.   3«  61.   5s.   6s  6d,   ' 

Iis  GJ.  12s  f\i\,  i:.s,  17s  6d.  20s,  2.^s,  30s  6'« 
40s  each. 


Boys  &  Girls,  School  Bags  from 


All   Stationery  Requirements 


PLEASE  DO  NOT  REMOV 
CARDS  OR  SLIPS  FROM  THIS  P 


UNIVERSITY  OF  TORONTO  Ll 


.^^Wt4cS?s 

O  to 


